Temeljem članka 27. Statuta javne ustanove Sportski objekti Trogir, a u skladu s odredbama Zakona o fiskalnoj odgovornosti (NN 111/18), članka 9. i 10. Uredbe o sastavljanju i predaji Izjave o fiskalnoj odgovornosti i Izvještaja o primjeni fiskalnih pravila (NN 78/11, 106/12, 130/13, 19/15 i 119/15) ravnatelj donosi sljedeću

**PROCEDURU NAPLATE PRIHODA**

**Članak 1.**

Procedurom naplate prihoda (u daljnjem tekstu: Procedura) propisuje se postupak naplate prihoda koje Javna ustanova Sportski objekti Trogir (u daljnjem tekstu : Ustanova), ostvaruje obavljanjem djelatnosti, sukladno Statutu ustanove.

**Članak 2.**

Ustanova prihode ostvaruje davanjem u najam prostora za korištenje u svrhu obavljanja ugostiteljske djelatnosti (kafić). S najmoprimcem je sklopljen ugovor na period od 5 godina, te mu se, sukladno ugovornoj obvezi, početkom svakog mjeseca ispostavlja račun za tekući mjesec. Pravovremeno plaćanje ispostavljenih računa je najmoprimčeva ugovorna obveza, za čije je izvršenje (praćenje urednog plaćanja) odgovoran ravnatelj Ustanove.

**Članak 3.**

Ustanova prihod ostvaruje i davanjem u zakup prostora na korištenje za obavljanje sportsko-rekreativnih djelatnosti (teretana (prostor sjevernog anexa velike sportske dvorane)), te prostor velike i male sportske dvorane za potrebe održavanja nastave tjelesnog odgoja.

S korisnicima je također sklopljen ugovor, te im se početkom mjeseca ispostavlja račun za tekući mjesec. Za uredno izvršavanje obveza po isporučenim računima (plaćanje istih), odgovoran je ravnatelj Ustanove.

**Članak 4.**

Treća vrsta korisnika su oni (fizičke ili pravne osobe), koji koriste samo neki ili neke termine tokom kalendarske godine ( koji im se odobravaju sukladno mogućnostima ), te im se za iste ispostavlja račun, po kojem su obveze dužni podmiriti u roku od 30 dana.

**Članak 5.**

U koliko ne podmire svoju obvezu, po dospijeću, prva mjera koja se poduzima je da im se daljnje korištenje usluga Ustanove, do podmirivanja obveze, na način da ih ravnatelj usmeno obavijesti o istima.

U koliko se obveze/obveza ne podmire u roku od 90 dana od dana ispostavljanja računa, obveznicima se dostavlja pisana opomena o nepodmirenim obvezama, od strane ravnatelja Ustanove.

**Članak 6.**

U koliko obveznici ne podmire svoja dugovanja ni nakon pisane opomene u roku od narednih 45 dana, ravnatelj donosi odluku o pokretanju postupka prisilne naplate, vodeći pri tome računa o visini troškova samog postupka, rokovima zastare i sl..

**Članak 7.**

Ova procedura stupa na snagu danom objave na oglasnoj ploči Ustanove.

 J.U. Sportski objekti Trogir

 Ravnatelj:

 Marin Pavković, struč. spec. oec.

KLASA:113-03/19-01/053 URBROJ:2184/01-11-19-2

Trogir, 28. lipnja 2019 godine.

Procedura naplate prihoda objavljena je na oglasnoj ploči Ustanove 28.06.2019.